Qatar bilan oliy ta’lim va ilmiy tadqiqotlar sohasida hamkorlik qilinadi. Foto: Prezident matbuot xizmati “Xalqaro shartnomani tasdiqlash to‘g‘risida”gi prezident qarori qabul qilindi. Unga ko‘ra, O‘zbekiston va Qatar davlati hukumatlari o‘rtasida oliy ta’lim va ilmiy tadqiqotlar sohasida hamkorlik to‘g‘risidagi bitim tasdiqlandi. Mazkur bitim 2023 yil 6 iyunda Samarqand shahrida imzolangan. Oliy ta’lim, fan va innovatsiyalar vazirligi xalqaro shartnomani amalga oshirish uchun mas’ul bo‘lgan vakolatli organ etib belgilandi. Vazirlar Mahkamasi hamda tegishli vazirlik va idoralarning rahbarlari ushbu xalqaro shartnoma kuchga kirganidan keyin uning qoidalari amalga oshirilishi ustidan belgilangan tartibda nazoratni ta’minlaydi.